Offentliggørelse af en ansøgning om ændring af produktspecifikationen for en betegnelse i vinsektoren i henhold til artikel 97, stk. 3, i Europa-Parlamentets og Rådets forordning (EU) nr. 1308/2013

(2020/C 325/17)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen af denne meddelelse.

ANSØGNING OM EN EU-ÆNDRING AF PRODUKTSPECIFIKATIONEN

»MONTELLO — COLLI ASOLANI«

PDO-IT-A0460-AM02

Ansøgningsdato: 18. juni 2019

1. Ansøger og legitim interesse

Consorzio di Tutela vini DOC Montello e Colli Asolani (konsortiet til beskyttelse af DOC-vinene Montello og Colli Asolani)

Producentsammenslutningen for den pågældende BOB

2. Afsnit i produktspecifikationen, som berøres af ændringen

☒ Produktets betegnelse

☐ Vinavlsproduktets kategori

☒ Tilknytning

☐ Restriktioner for afsætningen

3. Beskrivelse af og begrundelse for ændringen

3.1. Ændring af betegnelsens navn

Afsnit i produktspecifikationen, som berøres af ændringen

Artikel 1, 2, 3, 4, 5, 6, 7, 8 og 9

Beskrivelse og begrundelse

Ændringen består i en ændring af den beskyttede oprindelsesbetegnelses navn fra »Montello — Colli Asolani« til »Asolo Montello«/»Montello Asolo«.

Det eksisterende navn »Colli Asolani« er blevet forkortet til den geografiske betegnelse »Asolo« efterfulgt af den geografiske betegnelse »Montello«, som forbliver uændret. Dette vil være det fulde navn for betegnelsen »Montello Asolo«, og det vil også være muligt at bruge det alternative navn »Asolo Montello«.

Denne delvise ændring berører ikke betegnelsens geografiske identitet eller det pågældende produktionsområdes grænser, som forbliver uændrede.

»Asolo« er den geografiske betegnelse for den historiske by og den nuværende kommune i provinsen Treviso, der var — og stadig er — den økonomiske og kulturelle referenceramme for den del af bakkeområdet, hvor den pågældende vins produktionsområde er beliggende. Derfor er den geografiske betegnelse »Asolo« ideel til at identificere denne del af området, der tidligere blev betegnet som »Colli Asolani«.

I den henseende er det hensigten med den beskyttede oprindelsesbetegnelses nye navn »Asolo Montello«, eller den alternative version »Montello Asolo«, at understrege denne vinbetegnelses tilknytning til det tilstødende afgrænsede geografiske område, der er kendt for den historiske by Asolo og Montellobakkerne.

Eftersom de to ovennævnte tilstødende geografiske områder, der tilsammen udgør produktionsområdet, har samme jordbundsforhold, klima og kulturelle historie, er hensigten med den beskyttede oprindelsesbetegnelses alternative navn »Asolo Montello«/»Montello Asolo« desuden at udelukke enhver mulighed for, at den ene geografiske betegnelse bliver betragtet som vigtigere end den anden.

Denne ændring berører hele produktspecifikation og hele enhedsdokumentet, hver gang der henvises til betegnelsens navn.

ENHEDSDOKUMENT

1. Betegnelse

Asolo Montello

Montello Asolo

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

»Asolo Montello«/»Montello Asolo« Bianco (kategorien vin)

Farve: strågul med lysegrønne toner

Aroma: let frugtagtig

Smag: harmonisk, frisk og fin med alderen

Minimalt totalt alkoholindhold (i % vol.): 11,50 %

Minimalt sukkerfrit ekstrakt: 15,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Asolo Montello«/»Montello Asolo« Chardonnay, Pinot Bianco og Pinot Grigio (kategorien vin)

Farve: gyldengul af varierende intensitet for Chardonnay, strågul for Pinot Bianco, strågul med gyldne strejf for Pinot Grigio

Aroma: frugtagtig og markant for Chardonnay, delikat, fin og markant for Pinot Bianco, eksotiske frugter og undertiden let krydret for Pinot Grigio

Smag: frugtagtig, blid og delikat til intens for Chardonnay, frisk, behagelig og elegant for Pinot Bianco, varm, rig og fløjlsagtig for Pinot Grigio

Minimalt totalt alkoholindhold (i % vol.): 11,00 %

Minimalt sukkerfrit ekstrakt: 16,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Asolo Montello«/»Montello Asolo« Bianchetta (kategorien vin)

Farve: strågul, undertiden dyb, med lysegrønne toner

Aroma: går fra æble til eksotiske frugter og hasselnød med alderen

Smag: frisk, behagelig og med lette strejf af tanniner

Minimalt totalt alkoholindhold (i % vol.): 11,00 %

Minimalt sukkerfrit ekstrakt: 16,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,5 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Asolo Montello«/»Montello Asolo« Manzoni Bianco (kategorien vin)

Farve: strågul, undertiden med lysegrønne toner

Aroma: frugtagtig og markant

Smag: frisk, rig, behagelig og fløjlsagtig

Minimalt totalt alkoholindhold (i % vol.): 12 %

Minimalt sukkerfrit ekstrakt: 17,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Asolo Montello«/»Montello Asolo« Chardonnay og Pinot Bianco spumante (kategorien mousserende kvalitetsvin)

Farve: kraftig strågul med langvarigt skum for Chardonnay, kraftig strågul med langvarigt skum for Pinot Bianco

Aroma: frugtagtig og delikat for Chardonnay, fin og markant for Pinot Bianco

Smag: behagelig og markant, fra ekstra brut til tør for Chardonnay, markant og fyldig, fra ekstra brut til tør for Pinot Bianco

Minimalt totalt alkoholindhold (i % vol.): 11,50 %

Minimalt sukkerfrit ekstrakt: 16,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Asolo Montello«/»Montello Asolo« Rosso (kategorien vin)

Farve: rubinrød i retning af granatrød med alderen

Aroma: intens, markant, behagelig og med en æterisk tendens med alderen

Smag: behagelig, robust, let urteagtig og harmonisk

Minimalt totalt alkoholindhold (i % vol.): 12,00 %

Minimalt sukkerfrit ekstrakt: 21,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Asolo Montello«/»Montello Asolo« Merlot (kategorien vin)

Farve: rubinrød, der går i retning af granatæblefarve med alderen

Aroma: vinøs, intens og markant, når den er ung, og mere delikat, æterisk og behagelig med alderen

Smag: behagelig, fyldig, med strejf af tanniner og harmonisk

Minimalt totalt alkoholindhold (i % vol.): 11,00 %

Minimalt sukkerfrit ekstrakt: 21,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) 4,5 Minimalt totalt syreindhold Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Asolo Montello«/»Montello Asolo« Cabernet, Cabernet Sauvignon, Cabernet Franc (kategorien vin)

Farve: rubinrød og næsten granatrød med alderen for Cabernet og Cabernet Sauvignon, rubinrød med violette toner, der går i retning af granatrød med alderen for Cabernet Franc

Aroma: vinøs, intens og markant for Cabernet og Cabernet Sauvignon, let urteagtig og æterisk med alderen for Cabernet Franc

Smag: behagelig, fyldig, let urteagtig, med lette strejf af tanniner, harmonisk og markant for Cabernet, fyldig, med god struktur og harmonisk for Cabernet Sauvignon, tør, behagelig, fyldig, let urteagtig, med lette strejf af tanniner, harmonisk og markant for Cabernet Franc

Minimalt totalt alkoholindhold (i % vol.): 11,50 %

Minimalt sukkerfrit ekstrakt: 21,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Asolo Montello«/»Montello Asolo« Venegazzù og Venegazzù Superiore (kategorien vin)

Farve: intens rubinrød eller granatrød

Aroma: vinøs, intens og æterisk

Smag: robust, fyldig, harmonisk og velstruktureret

Minimalt totalt alkoholindhold (i % vol.): 12,50 % (13,00 % for Superiore-versionen)

Minimalt sukkerfrit ekstrakt: 23 g/l (25 g/l for Superiore-versionen).

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Asolo Montello«/»Montello Asolo« Carmenère (kategorien vin)

Farve: rubinrød, der går i retning af granatrød alt efter vinens udviklingsniveau

Aroma: nuancer af en let urteagtig aroma, der udvikler sig til modne røde bær

Smag: blød, velafbalanceret og langvarig

Minimalt totalt alkoholindhold (i % vol.): 11,50 %

Minimalt sukkerfrit ekstrakt: 21,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Asolo Montello«/»Montello Asolo« Recantina (kategorien vin)

Farve: rødviolet, der går i retning af granatrød med alderen

Aroma: intens, markant og med en æterisk tendens med alderen

Smag: tør, krydret, behagelig, robust og harmonisk

Minimalt totalt alkoholindhold (i % vol.): 11,50 %

Minimalt sukkerfrit ekstrakt: 19,0 g/l

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

5. Vinfremstillingsmetoder

a. Særlig ønologisk fremgangsmåde

Ingen

b. Maksimumsudbytter

Venegazzù

70 hektoliter pr. hektar

Merlot, Bianchetta, Chardonnay, Glera og Pinot Bianco

84 hektoliter pr. hektar

Cabernet Franc, Cabernet Sauvignon, Carmenere, Recantina, Manzoni Bianco og Pinot Grigio

77 hektoliter pr. hektar

6. Afgrænset geografisk område

A) Produktionsområdet for druer til fremstilling af vine, der er omfattet af betegnelsen »Asolo Montello«/»Montello Asolo«, består af det samlede område for kommunerne Castelcucco, Cornuda og Monfumo samt en del af området for følgende kommuner: Asolo, Borso del Grappa, Caerano S. Marco, Cavaso del Tomba, Crespano del Grappa, Crocetta del Montello, Fonte, Giavera del Montello, Maser, Montebelluna, Nervesa della Battaglia, Paderno del Grappa, Pederobba, Possagno, S. Zenone degli Ezzelini og Volpago del Montello. Dette område afgrænses som følger: Fra lokaliteten Ciano i kommunen Crocetta del Montello forsætter grænsen mod øst langs provinsvejen »Panoramica del Montello« indtil afkørslen ved krydset mellem vejen »transversale del Montello« og nr. 14. Fra krydset følger den en lodret linje i forhold til »Panoramica«, indtil den når kanten af bakken med udsigt over floden Piave. Derfra fortsætter grænsen mod øst langs den øvre del af Montello-hældningen, som løber langs Piave, helt til lokaliteten Case Saccardo i kommunen Nervesa della Battaglia. Den drejer derefter mod sydøst langs grænsen mellem kommunerne Nervesa og Susegana og langs vejen ved bredden af Piave, som passerer kløften og fører til landsbyen Nervesa, hvorfra den drejer mod vest ad statsvej nr. 248 »Schiavonesca Marosticana«, som løber til grænsen mellem provinserne Treviso og Vicenza, omkring 42,5 km-mærket i kommunen S. Zenone degli Ezzelini. Derfra går den mod nord langs grænsen mellem provinserne Treviso og Vicenza, indtil den møder koten i 400 meters højde i kommunen Borso del Grappa. Grænsen fortsætter derefter langs denne kote i samme retning og passerer landsbyer i kommunerne Borso del Grappa, Crespano del Grappa, Possagno, Cavaso del Tomba og Pederobba. Når den kommer til kommunen Pederobba, fortsætter den mod syd fra det mærke ved 400 m over havet, hvor den møder Calpiana-vejen, som mod sydøst fører til provinsvejen »Pedemontana del Grappa« forbi Pedemontana-ejendommen. Længere nede ad denne den støder den på »Pedemontana del Grappa« og følger denne vej, indtil den krydser statsvej nr. 348 »Feltrina« efter landsbyen Pederobba. Derefter følger den statsvejen til Onigo di Pederobba, hvorfra den drejer mod øst ad vejen til Covolo indtil Pieve og Rive. Derfra følger den Brentella-kanalen indtil 160 m-mærket og svinger mod nordøst mod Covolo, hvor den passerer og fører ind i Barche, hvor den når mærket 146 m over havet i nærheden af floden Piave. Fra 146 m-mærket fortsætter den mod syd langs vejen, indtil den når krydset med vejen til Crocetta del Montello omkring 27,8 km-mærket. Grænsen fortsætter derefter mod syd langs denne vej indtil lokaliteten Fornace, hvor den drejer mod sydøst og følger vejen til Rivasecca, og fortsætter mod sydøst langs Castelviero-kanalen, indtil den når udgangspunktet ved lokaliteten Ciano.

B Produktionsområdet for druer til fremstilling af vin med betegnelsen »Asolo Montello«/»Montello Asolo« Sottozona Venegazzù omfatter en del af området i kommunen Volpago del Montello og mere specifikt den del af Venegazzù, der svarer til matrikelblad nr. 16. Dette område afgrænses som følger: Grænsen starter nøjagtigt ved 65 km-mærket på statsvej nr. 248 »Schiavonesca Marosticana« (der i denne sammenhæng betegnes som »Via Jacopo Gasparini«) foran den monumentale palladiske villa »Spineda Loredan«. Den fortsætter østpå indtil matrikelgrænserne for Venegazzù-underinddelingen (der repræsenteres af grænsen mellem matrikelblad nr. 16 og nr. 21, som hører med til kommunen Volpago del Montello). Derefter drejer den til venstre mod nord og følger matrikelgrænserne for Venegazzù-underinddelingen lige indtil Via Frà Giocondo ved »Case Semezin«-mærket. Efterfølgende drejer den igen til venstre og mod vest, alt imens den følger matrikelgrænserne for Venegazzù-underinddelingen (grænsen mellem matrikelblad nr. 16 og matrikelblad nr. 13 og 12). Den løber langs med Via Frà Giocondo og følger Brentellakanalen fra Montelloskoven til de administrative grænser for kommunerne Volpago del Montello og Montebelluna (markeret med fortløbende prikker (…) på de tekniske kort for regionen). Efter at have passeret Brunettaejendommen (115 m over havets overflade) fortsætter den langs med de administrative grænser for kommunen Volpago del Montello indtil statsvej nr. 248 »Schiavonesca Marosticana« (ved 63,73 km-mærket), hvorefter den følger statsvejen indtil 65 km-mærket og dermed vender tilbage til udgangspunktet. I beskrivelsen af produktionsområdet for typen Venegazzù henvises der til følgende elementer i det regionale tekniske kort: element nr. 105 024 Volpago del Montello og de administrative grænser for kommunen Volpago del Montello.

7. Druesort(er)

Cabernet Franc N. — Cabernet

Pinot Bianco B. — Pinot Blanc

Pinot Grigio — Pinot Gris

Pinot Grigio — Ruländer

Glera Lunga B. — Glera

Recantina N.

Carmenère N. — Cabernet

Merlot N.

Chardonnay B.

Carmenère N. — Cabernet Italiano

Pinot Grigio — Pinot

Pinot Bianco B. — Pinot

Carmenère N. — Cabernet Nostrano

Carmenère N.

Manzoni Bianco B. — Incrocio Manzoni 6.0.13 B [Manzonihybrid].

Bianchetta Trevigiana B. — Bianchetta

Cabernet Sauvignon N. — Cabernet

8. Tilknytning til det geografiske område

»Asolo Montello«/»Montello Asolo« — kategorien vin, mousserende kvalitetsvin

Naturlige faktorer

Produktionsområdet for vin med betegnelsen »Asolo Montello«/»Montello Asolo« er beliggende i regionen Veneto nord for Venedig i provinsen Treviso neden for Montello- og Colli Asolani-bakkerne i Dolomitternes forbjerge mellem Nervesa della Battaglia i øst og landsbyen Fonte i vest. Disse to næsten lodrette bakker, der er adskilt af en dyb og næsten 1 km lang kløft, udgør en enkelt geologisk enhed. Med en højde på mellem 100 og 450 meter over havets overflade danner de et karakteristisk landskab med stærke træk og en udformning, der er præget af bløde, harmoniske skråninger og kurver. Bakkerne er store formationer af hårdt aggregat, der består af cementsten og er dækket af mergel- og lerjord eller mergel- og sandjord, som er velegnet til jordbearbejdning og har let ved at løsne sig, når den udsættes for elementerne. Deres karakteristiske røde farve vidner om deres gamle oprindelse. Jorden er dekarboniseret og sur, middeldyb og med en god vandlagringskapacitet og et betydeligt mineralindhold. Da den ikke har været udsat for nogen større forstyrrelser, er dens oprindelige karakteristika blevet bevaret. Stratigrafien er forblevet intakt, og teksturen er ikke blevet ødelagt. Der er en høj grad af mikrobiologisk aktivitet i det organiske stof, som sikrer, at næringsstofferne er umiddelbart tilgængelige. Aggregatmassen er ofte udsat for mere eller mindre lodrette revner, som fremmer vandcirkulationen under jorden og dannelsen af et karstlandskab med ca. 2 000»doliner« eller jordfaldshuller, navnlig i Montello. Disse huller i jorden har forskellig størrelse og danner et perfekt underjordisk dræningssystem. Det specifikke klima i området kommer til udtryk i et mildt forår, en sommer, der ikke er overdrevent varm, og et efterår, som også er mildt takket være de sydvendte skråninger, som er beplantet med vinstokke, og relieffets udformning med retvinklede afsnit, der er eksponeret for de køligere vinde fra nordøst. Gennemsnitstemperaturen om sommeren er 22,6 °C, og de højeste temperaturer opnås i juli. Efteråret er varmt og tørt.

Der falder ca. 700 mm nedbør fra april til september, som er jævnt fordelt. Nedbøren falder på jordskråningerne, så overskydende vand let kan løbe væk, og jordens løse tekstur betyder, at vandet hurtigt optages.

Historiske faktorer

De første til at plante og dyrke vin på bakkeskråningerne ved Colli Asolani og Montello var benediktinermunkene og senere Den Venetianske Republik. Benediktinermunkene bosatte sig i området omkring år 1000 e.Kr., navnlig i Santa Bona-klosteret i Vidor og Montello-karteuserklosteret i Nervesa. Deres arbejde havde stor indflydelse på områdets landbrugs- og vinavlshistorie og var med til at skabe en kultur med fokus på vindyrkning og vin, som i høj grad stadig eksisterer i dag. Da området kom på venetianske hænder i anden halvdel af det 14. århundrede, blev Colli Asolani- og Montellobakkerne hurtigt identificeret som et vigtigt vindyrkningsområde. Vinene herfra blev eksporteret allerede i 1400. I det 16. århundrede blev området kendt for aristokratiets stræben efter skønhed og godhed, som kom til udtryk i vindyrkningen og vinfremstillingstraditionerne. Området blev beundret af offentlige personer med stor prestige, og vinen blev et efterspurgt produkt, som bragte Venedig på niveau med den vin, der blev importeret fra Grækenland.

Menneskelige faktorer

Hvad angår »Asolo Montello«/»Montello Asolo«, skabte de gamle familiedrevne landbrug, hvor vin var en vigtig del af den daglige kost og den lokale økonomi, et landskab, som stort set er forblevet uændret. Den originale jord er blevet bevaret og er derfor meget velegnet til jordbearbejdning. De ikkeinvasive vinstokke deler i dag området med andre afgrøder.

Den stærke venetianske civilisation medførte en livlig og dynamisk iværksætterkultur i området. Ønologiskolen i Conegliano (Scuola Enologica di Conegliano), der blev grundlagt i 1876, og forskningscentret for vindyrkning (Centro Interdipartimentale per la Ricerca in Viticoltura ed Enologia), som ligger et par kilometer derfra, har gjort det muligt for vinavlerne at udvikle sig og specialisere sig. Resultatet er en blomstrende vindyrkningskultur, hvor man udnytter områdets fantastiske naturlige muligheder bedst muligt.

Disse faktorer er alle med til at skabe en uvurderlig rigdom, som i høj grad bidrager til Asolo Montello-områdets sortsmæssige og ønologiske rigdom.

Bakkeskråningerne er særligt velegnede til fremstilling af velduftende og særdeles velsmagende hvidvine med frugtagtige og krydrede noter. De kolde strømme i dette miljø betyder, at druerne får et større indhold af organiske syrer, navnlig æblesyre. Disse druer er ideelle til mousserende vine, som er kendetegnet ved at være elegante og aromatiske.

Til gengæld er dalen og de flade områder, med deres dybere og mere frugtbare jord, velegnede til fremstilling af bløde, aristokratiske vine, der har det høje fenolindhold og den aromatiske sammensætning, som rødvin kræver. De har græsagtige noter og noter af moden frugt samt en god balance mellem sukker og syrer og en fyldig struktur. De ældgamle hjemmehørende sorter Bianchetta og Recantina tilfører originalitet til vinudvalget.

»Asolo Montello«/»Montello Asolo« — kategorien mousserende kvalitetsvin

Oplysninger om vinenes kvalitet/kendetegn, der i alt væsentligt kan tilskrives det geografiske område:

Vine med betegnelsen »Asolo Montello«/»Montello Asolo« i kategorien »mousserende kvalitetsvin« har en strågul farve, der går fra lys til kraftig i intensitet, og vedvarende bobler, som er typiske for kategorien »mousserende kvalitetsvin«.

De organoleptiske test af mousserende kvalitetsvin med betegnelsen »Asolo Montello«/»Montello Asolo« viser, at den har citrusnoter og aromaer af blomster, frugt og tørret frugt, som fremhæves af en frisk syrlig smag og en elegant krop.

Årsagssammenhæng mellem elementer i det geografiske område og produktets kvalitet og kendetegn, der i alt væsentligt kan tilskrives det geografiske område:

De ovenfor beskrevne organoleptiske egenskaber ved vine med betegnelsen »Asolo Montello«/»Montello Asolo« i kategorien »mousserende kvalitetsvin« skyldes jordbunds- og klimaforholdene i produktionsområdet kombineret med de menneskelige faktorer, der har haft indflydelse på den teknologiske innovation i fremstillingsprocessen for disse mousserende vine.

Nedbøren og jordens beliggenhed på skråningerne betyder, at vinbønderne er nødt til at udføre en stor del af deres arbejde med håndkraft, hvilket fremmer vinstokkenes harmoniske vækst. På grund af vinavlernes færdigheder og jordens løse tekstur kan vandet hurtigt absorberes i undergrunden. Det betyder, at de druesorter, der anvendes til betegnelsen »Asolo Montello«/»Montello Asolo« i kategorien »mousserende kvalitetsvin«, vokser i et tempo, der både er hurtigt og på samme tid behersket og velafbalanceret. Dette beskytter så drueklaserne og bevarer de stoffer, som giver dem deres karakteristiske og delikate frugtagtige aroma.

Kombineret med udviklingen og innovationen inden for vindyrkningsteknikkerne i årenes løb gør jordens surhedsgrad det muligt for planterne at optage et større antal mikroelementer, end de ville kunne i neutral jord, og dermed opnår vinstokkene en afbalanceret vegetativ og produktiv vækst.

Jordens partikelstørrelse og sammensætning er af en sådan art, at rødderne har adgang til en regelmæssig vandforsyning, hvilket er vigtigt for at opnå vin med friske, syrlige aromaer.

Disse egenskaber understreges af den teknologiske innovation i autoklaveprocesserne. Det er en teknologi, som er effektiv til at omdanne gær og dermed fremhæve frugt- og citrusnoterne.

»Asolo Montello«/»Montello Asolo« — kategorien vin

Oplysninger om vinenes kvalitet/kendetegn, der i alt væsentligt kan tilskrives det geografiske område:

Vine med betegnelsen »Asolo Montello«/»Montello Asolo« i kategorien »vin« har for rødvinenes vedkommende en rubinrød farve, der går i retning af granatrød med alderen, og for hvidvinenes vedkommende en strågul til gyldengul farve af varierende intensitet.

Rødvinenes aroma er typisk behagelig, harmonisk, let tannisk og let urteagtig med en blød fornemmelse.

Hvidvinene har til gengæld en frisk, behagelig, frugtagtig og harmonisk aroma.

I næsen er rødvinene intenst vinøse med en god, velafbalanceret struktur og en varieret aromatisk sammensætning.

Hvidvinene har til gengæld intenst blomster- og frugtagtige aromaer i næsen med noter af citrus og frisk frugt, som fremhæves af en frisk syrlighed.

Årsagssammenhæng mellem elementer i det geografiske område og produktets kvalitet og kendetegn, der i alt væsentligt kan tilskrives det geografiske område:

De særlige kendetegn ved rødvine med betegnelsen »Asolo Montello«/»Montello Asolo« i kategorien »vin« skyldes en kombination af klimaforholdene i produktionsområdet, de menneskelige faktorer, der har haft indflydelse på druernes potentiale til vinfremstilling, og de vindyrkningsteknikker, der blev anvendt tidligere og stadig anvendes i dag.

Det geografiske miljø i produktionsområdet er navnlig kendetegnet ved solbeskinnede skråninger, som er beskyttet mod de kolde vinde fra nord. Dette gør efteråret mildt.

Disse forhold, kombineret med vinavlernes mangeårige ekspertise med at espaliere og dyrke livskraftige vinstokke, der har tilpasset sig jordens karakteristika i produktionsområdet, muliggør en lang modningsperiode, som med tiden fjerner de grove og urteagtige noter og gør plads til modningen af de sukker- og fenolforbindelser, som giver bløde, aristokratiske vine.

De steder, hvor jorden indeholder et tyndt lag mergel, har rødvinene navnlig et højt fenolindhold, forskelligartede aromaer og en god balance mellem sukker og syrer. Dette giver den rubinrøde farve, som går i retning af granatrød med alderen, og aromaer med noter, der spænder fra let urteagtig til fuldmodne røde bær. Den harmoniske, fyldige smag har en god struktur og kan være behagelig, let tannisk, blød, krydret og let urteagtig.

Hvidvine med betegnelsen »Asolo Montello«/»Montello Asolo« i kategorien »vin« er derimod resultatet af de milde somre, der hindrer druerne i at modnes for tidligt. De har et lavt syreindhold og meget søde og eksotiske aromatiske noter.

Kombinationen af vinavlernes ekspertise med at håndtere vinstokkene (lige fra udvælgelsen af vinstoksorter og valget af dyrkningsmetode til kontrollen med vinstokkenes vækst), den meget frugtbare jord og de betydelige temperaturudsving fremmer syntesen af terpener og benzenforbindelser, som giver noter af citrus, blomster og frisk frugt, der fremhæves af en frisk, syrlig smag og en elegant krop.

9. Andre specifikke betingelser (emballering, mærkning, andre krav)

—

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/15006

(1) EUT L 347 af 20.12.2013, s. 671.